93.4fm – Radio Namakwaland – Die beste in die weste. » Dag 3 Maandag 14 Mei
Dag 3 Maandag 14 Mei19 Feb 2013 by admin
0 CommentNa ‘n heerlike ontbyt wat deur Nicky Steyn en haar personeel van die Tshauchab Lodge vertrek ons om die natuurskoon van die plaas te gaan besigtig. Gewapen met ‘n kaart van die staproete en argumente hoe mens vandag nog ‘n papierkaart lees, verdwaal hulle tog. Die hoogtepunt is toe Hendrik Arp ‘n yslike kobra in aksie op fotografies vasvang. Daarna vertek ons na Sesriem en Sossusvlei. Middagete word onder die skadubome van Sossusvlei se ingang geniet. Daarna was almal gereed om die duine aan te pak. Na die hoë hoogtes van die sandduine is ons teen die maksimum spoedgrens na lae laagtes, met die sakkende son as opposisie, na Sesriem Canyon. Teen sononder moes ons haas om by ons kamp by Namib Desert Lodge, deel van die Ngondwana Groep, te bereik. Die plek is gebou teen die baie besondere versteende duine en iets spesiaal om te sien. Dit was maar moeilik om vir almal in die donker huisvesting gereed te kry.Die moeite word beloon met ‘n heerlike rit op ‘n oop wildbesigtigingsvoertuig en ‘n ete in die Lodge. Die rit terug na ons kampplek was ysig koud en na ‘n heerlike warm stort was almal vodde en reg vir die bed.